कालिदास (फ़िल्म)
कालिदास एच॰ एम॰ रेड्डी द्वारा निर्देशित १९३१ की एक भारतीय तमिल तथा तेलुगु भाषा की जीवनी-आधारित फिल्म है, जिसका निर्माण अर्देशिर ईरानी ने किया है। यह तमिल और तेलुगु भाषाओं की पहली सवाक फ़िल्म होने के साथ-साथ किसी दक्षिण भारतीय भाषा की भी पहली सवाक फ़िल्म होने के लिए उल्लेखनीय है। संस्कृत के कवि कालिदास के जीवन पर आधारित इस फ़िल्म में पी॰ जी॰ वेंकटेशन ने शीर्षक भूमिका का, और टी॰ पी॰ राजलक्ष्मी ने प्रधान महिला भूमिका का निर्वहन किया है, जबकि एल॰ वी॰ प्रसाद, थेवरम राजमबल, टी॰ सुशीला देवी, जे॰ सुशीला और एम॰ एस॰ संतनलक्ष्मी ने अन्य सहायक भूमिकाओं को निभाया है।
सरगम (1979 फ़िल्म)
सरगम 1979 में बनी हिन्दी भाषा की नाट्य फिल्म है, जिसका लेखन और निर्देशन कसीनथुनी विश्वनाथ ने किया। यह उनकी पूर्व तेलुगु फिल्म "सिरी सिरी मुव्वा" (1976) की रीमेक थी, जिसमें जयाप्रदा ने अभिनय किया था और उन्हें दक्षिण भारत में लोकप्रिय सितारा बनाया था। उन्होंने मूक नर्तक की अपनी भूमिका को दोहराते इस फिल्म के साथ हिन्दी फिल्मों में शुरुआत की।